
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παράταση προθεσμιών του Ν. 1541/1985. 1 

Εκτέλεση απόφασης Υπουργού ΠΕΧΩΔΕ που ακυρώ¬ 
νει πράξη δημοτικής ή κοινοτικής Υπηρεσίας κατά 
τις διατάξεις του άρθρου 8 παρ. 8 του Ν. 2052/ 

1992. 2 

Παράταση της 1952/33/1992 απόφασης του Υπουρ¬ 
γού Μεταφορών και Επικοινωνιών. 3 


Τοποθέτηση εμπορικών διαφημίσεων εξωτερικά στα 
επιβατικά αυτοκίνητα δημόσιας χρήσης. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 320642 (1) 

Παράταση προθεσμιών του Ν. 1541/1985. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις της παρ. 13 του άρθρου 1 της 17/1987 
Πράξης Υπουργικού Συμβουλίου «Τροποποίηση διατά¬ 
ξεων του Ν. 1541/1985 «Αγροτικές Συνεταιριστικές Ορ- 
γανώσειςχ (ΦΕΚ 2Α), που κυρώθηκε με την παρ. 3 του άρ¬ 
θρου 9 του Ν. 1697/1987 «Ρύθμιση θεμάτων νομικών 
προσώπων εποπτείας του Υπουργείου Γεωργίας και άλ¬ 
λες διατάξεις» (Α' 57). 

2. Την ανάγκη παράτασης των προθεσμιών των παρ. 1 
και 3 του άρθρου 66 του Ν. 1541/1985 και πέραν της 
31.12.1992, προκειμένου να αποφευχθούν προβλήματα 
που θα δημιουργηθούν από τη μη νόμιμη λειτουργία των 
Κοινοπραξιών Γεωργικών Συνεταιριστικών Οργανώσεων 
με τις επακόλουθες δυσχέρειες στη χρηματοδότησή τους 
και στην ανάγκη συνέχιστης των ανειλημμένων υποχρεώ- 
σεώς τους για την εμπορική τους δραστηριότητα εκ του 
λόγου ότι δεν συμμορφώθηκαν προς τις διατάξεις του άρ¬ 
θρου 66 του Ν. 1541/1985, που προβλέπει ή τη διάλυσή 
τους και τη χωρίς αντάλλαγμα μεταβίβαση της κινητής και 
ακίνητης περιουσίας τους στις Ενώσεις Αγροτικών Συνε¬ 
ταιριστικών του Νομού της έδρας του ή τη μετατροπή τους 
σε εταιρείες του άρθρου 59 του Ν. 1541/1985, ή τέλος, 
την τροποποίηση των καταστατικών τους ώστε να είναι 
σύμφωνα με τις διατάξεις του Ν. 1541/1985. 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Οι προθεσμίες των παρ. 1 και 3 του άρθρου 66 του Ν. 


1541/1985, όπως τροποποιήθηκαν με το άρθρο 1 της 
από 28.12.1990 Πράξης Νομοθετικού Περιεχομένου που 
κυρώθηκε με το άρθρο πρώτο του Ν. 1945/1991 «Κύ¬ 
ρωση της από 28 Δεκεμβρίου 1990 Πράξης Νομοθετικού 
Περιεχομένου «Παράταση προθεσμιών των παρ. 1 και 3 
του άρθρου 66 του Ν. 1541/1985 «Αγροτικές Συνεταιρι¬ 
στικές Οργανώσεις» (ΦΕΚ 68Α), (ΦΕΚ 69Α) και παρατά- 
θηκαν με την 37132/20.12.1991 απόφαση του Υπουργού 
Γεωργίας «Παράταση προθεσμιών του Ν. 1541/1985» (Β 
19) παρατείνονται μέχρι την 30.3.1993. 

Από τις διατάξεις της παρούσας δεν προκαλείται δα¬ 
πάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1993 

ο ΥΠΟΥΡΓΟΣ 

ΧΡΗΣΤΟΣ ΚΟΣΚΙΝΑΣ 
-♦- 

Αριθ. 3772/639 (2) 

Εκτέλεση απόφασης Υπουργού ΠΕΧΩΔΕ που ακυρώνει 

πράξη δημοτικής ή κοινοτικής Υπηρεσίας κατά τις δια¬ 
τάξεις του άρθρου 8 παρ. 8 του Ν. 2052/1992. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 8γ του άρθρου 8 του Ν. 2052/ 
1992 «Μέτρα για την αντιμετώπιση του νέφους και πολεο- 
δομικές ρυθμίσεις» (Α' 94). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154),και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

1. Η απόφαση του Υπουργού ΠΕ.ΧΩ.Δ.Ε. που εκδίδεται 
κατά τις διατάξεις του άρθρου 8 παρ. 8 του Ν. 2052/92 και 
ακυρώνει πράξη δημοτικής ή κοινοτικής υπηρεσίας, η 
οποία αναφέρεται στην χορήγηση ή την άρνηση χορήγη¬ 
σης αδείας οικοδομής όπου από τον νόμο απαιτείται, κοι¬ 
νοποιείται αμέσως στην εκδούσα την πράξη υπηρεσία η 
οποία οφείλει να εκτελέσει την ακυρωτική απόφαση. 

2. Αν η ανωτέρω υπηρεσία παραλείψει να εκτελέσει την 
απόφαση τότε επιλαμβάνεται η αρμόδια κατά τόπον ηολε- 
οδομική υπηρεσία, οίκοθεν ή με αίτηση του ενδιαφερομέ¬ 
νου εκτός αν η παράλειψη οφείλεται σε υπαιτιότητα αυ¬ 
τού. 

3. Η παράλειψη της ανωτέρω δημοτικής ή κοινοτικής 
υπηρεσίας τεκμαίρεται αν δεν εκδώσει τη σχετική πράξη 
εντός προθεσμίας 60 ημερών από τότε που περιήλθε σ’ 
αυτήν η ακυρωτική απόφαση και εν πόση περιπτώσει εάν 
παρέλθει άπρακτη προθεσμία 80 ημερών από τότε που 
εκδόθηκε η απόφαση αυτή. 

4. Η σχετική πράξη της πολεοδομικής υπηρεσίας κοινο¬ 
ποιείται πάντοτε στην κατά τα ανωτέρω δημοτική ή κοινο¬ 
τική υπηρεσία η οποία υποχρεούται να απέχει κάθε περαι¬ 
τέρω ενέργειας για την συγκεκριμένη υπόθεση. 

5. Μετά την πάροδο της κατά την παρ. 3 προθεσμίας, 
οποιαδήποτε σχετική ενέργεια των ανωτέρω δημοτικών ή 
κοινοτικών υπηρεσιών θεωρείται άκυρη. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΠΑΝΝΗΣ 
-4- 

Αριθ. Β-47828/1214 (3) 

Παράταση της 1952/33/1992 απόφασης του Υπουργού 

Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την με αριθμό 10/1988 Π.Υ.Σ. (ΑΊ1) που κυρώθηκε 
με το Ν. 1788/88 (Α' 131). 

2. Την με αριθμό 30497/1589/1989 (Β' 559) απόφαση 
του Υπουργού Μεταφορών και Επικοινωνιών «Αντικατά¬ 
σταση κινητήρων επιβατικών δημόσιας χρήσης αυτοκινή¬ 
των (ΤΑΞΙ) περιοχής Αθηνών - Πειραιώς - Περιχώρων». 

3. Την με αριθμό 32909/2825/1989 (Β' 702) απόφαση 
του Υπουργού Μεταφορών και Επικοινωνιών «Αντικατά¬ 
σταση της παραγράφου 1 της με αριθμό 30497/2589/ 
1989 απόφασης του Υπουργού Μεταφορών και Επικοινω¬ 
νιών σχετικά με την αντικατάσταση των κινητήρων επιβα¬ 
τικών δημόσιας χρήσης αυτοκινήτων (ΤΑΞΙ) περιοχής Αθη¬ 
νών - Πειραιώς - Περιχώρων», η ισχύς της· οποίας έληξε 
την 31.12.1989. 

4. Το άρθρο 29Α του Ν. 1558/85 (Α' 137) όπως προστέ¬ 
θηκε το άρθρο αυτό με το άρθρο 27 του Ν. 2081/1992. 

5. Την με αριθμό 18479/1697/1990 απόφαση του 
Υπουργού Μεταφορών και Επικοινωνιών (Β' 312), με την 
οποία παρατάθηκε η προθεσμία της με αριθμό 32909/ 
2825/1989 όμοιας απόφασης μέχρι 31.12.1990. 

6. Την με αριθμό 748/44/1991 απόφαση του Υπουργού 
Μεταφορών και Επικοινωνιών (Β' 29) με την οποία παρα¬ 
τάθηκε η προθεσμία της με αριθμό 18479/1697/1990 
όμοιας απόφασης μέχρι 31.12.1991. 

7. Την με αριθμό 1952/33/1992 απόφαση του Υπουρ¬ 
γού Μεταφορών και Επικοινωνιών (Β' 88) με την οποία πα¬ 
ρατάθηκε η προθεσμία της με αριθμό 748/44/1991 
όμοιας απόφασης μέχρι και 31.12.1992. 

8. Το γεγονός ότι το θέμα της πετρελαιοκίνησης των 
επιβατικών δημόσιας χρήσης αυτοκινήτων, σε σχέση με 
την ρύπανση που αυτά προκαλούν στο περιβάλλον, απο¬ 


τελεί αντικείμενο γενικότερης μελέτης, αποφασίζουμε: 

Παρατείνουμε την προθεσμία της με αριθμό 1952/33/ 
1992 απόφασης μέχρι 31.12.1993. 

Κατά τα λοιπά ισχύει η με αριθμό 32909/2825/989 (Β' 
702) απόφασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1993 

ο ΥΠΟΥΡΓΟΣ - 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

-4- 

Αριθ. Β-23382/599 * (4) 

Τοποθέτηση εμπορικών διαφημίσεων εξωτερικά στα επι¬ 
βατικά αυτοκίνητα δημόσιας χρήσης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της περίπτωσης δ’ του άρθρου 3 των 
Προεδρικών Διαταγμάτων 243/1987 και 244/1987 
(104/Α) «περί κανονισμού λειτουργίας των Ε.Δ.Χ. αυτοκι¬ 
νήτων». 

2. Τα αιτήματα της Πανελληνίου Οργάνωσης των Ε.Δ.Χ. 
αυτοκινήτων της Χώρας περί καθιέρωσης των εμπορικών 
διαφημίσεων στα επιβατικά αυτοκίνητα δημόσιας χρή¬ 
σης. 

3. Το άρθρο 29Α του Ν. 1558/85 (Α’ 137) όπως προστέ¬ 
θηκε το άρθρο αυτό με το άρθρο 27 του Ν. 2081/1992, 
αποφασίζουμε: 

Επιτρέπουμε την επικόλληση εμπορικών διαφημίσεων 
εξωτερικά στα επιβατικά αυτοκίνητα δημόσιας χρήσης 
όλης της χώρας με τους εξής όρους και προϋποθέσεις: 

Οι εμπορικές διαφημίσεις επιτρέπεται να επικολλώνται 
μόνο στις θύρες του οχήματος, στις οποίες δεν υπάρχουν 
οι ειδικές σημάνσεις που φέρουν αυτό για διάκριση της 
έδρας τους καθώς και εκείνες με τις οποίες αναγνωρίζο¬ 
νται τα ραδιοταξί από τα λοιπά Ε.Δ.Χ. αυτοκίνητα. 

Στα πιο πάνω οχήματα επιτρέπεται να επικολληθεί ένα 
μόνο είδος διαφημίσεων που δεν θα πρέπει να ζημιώνει 
από καλαισθητικής απόψεως την εν γένει εμφάνιση αυτών 
και να μην προσβάλλει τη δημόσια τάξη, αιδώ και τα χρη¬ 
στά ήθη. 

Απαγορεύεται να είναι γενικά πολιτικού ή προεκλογικού 
περιεχομένου. 

Η οργάνωση, η διαχείριση και γενικά η εκμετάλλευση 
των διαφημίσεων στα επιβατικά αυτοκίνητα δημόσιας χρή¬ 
σης, ανατίθεται στην αντιπροσωπευτικότερη συνδικαλι¬ 
στική οργάνωση των ιδιοκτητών των επιβατικών αυτοκινή¬ 
των δημόσιας χρήσης της Πρωτεύουσας κάθε νομού. 

Από τις διατάξεις της απόφασης αυτής, δεν προκαλείται 
δαπάνη σε βάρος του Κρατικού προϋπολογισμού. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1993 

ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




